CELEX: 32014R0292
Language: fi
Date: 2014-03-21 00:00:00
Title: Komission täytäntöönpanoasetus (EU) N:o 292/2014, annettu 21 päivänä maaliskuuta 2014 , 6-fytaasivalmisteen, jota tuottaa Trichoderma reesei (CBS 126897), hyväksymisestä rehun lisäaineena siipikarjan, vieroitettujen porsaiden, lihasikojen ja emakkojen ruokinnassa (hyväksynnän haltija Roal Oy)  ETA:n kannalta merkityksellinen teksti

22.3.2014   
            
            
               FI
            
            
               Euroopan unionin virallinen lehti
            
            
               L 87/90
            
         
      KOMISSION TÄYTÄNTÖÖNPANOASETUS (EU) N:o 292/2014,
   annettu 21 päivänä maaliskuuta 2014,
   6-fytaasivalmisteen, jota tuottaa Trichoderma reesei (CBS 126897), hyväksymisestä rehun lisäaineena siipikarjan, vieroitettujen porsaiden, lihasikojen ja emakkojen ruokinnassa (hyväksynnän haltija Roal Oy)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
            
         
               (2)
            
            
               
                  Trichoderma reesein (CBS 126897) tuottaman 6-fytaasivalmisteen hyväksymistä varten on tehty hakemus asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee Trichoderma reesein (CBS 126897) tuottaman 6-fytaasivalmisteen hyväksymistä lisäaineluokkaan ”eläintuotantoon vaikuttavat lisäaineet” luokiteltavana siipikarjan ja sikojen rehun lisäaineena.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 11 päivänä syyskuuta 2013 (2) ja 9 päivänä lokakuuta 2013 (3) antamissaan lausunnoissa, että ehdotetuissa käyttöolosuhteissa 6-fytaasivalmiste, jota tuottaa Trichoderma reesei (CBS 126897), ei vaikuta haitallisesti eläinten terveyteen, ihmisten terveyteen eikä ympäristöön ja että valmisteen käyttö voi parantaa fosforin hyväksikäyttöä, ravinnon sulavuutta ja luuston mineralisoitumista taikka tuotantokykyä broilereilla ja lihakalkkunoilla. Nämä päätelmät voidaan laajentaa koskemaan kananuorikoita ja siitoseläimiksi kasvatettavia kalkkunoita. Koska lisäaineen vaikutustavan voidaan katsoa olevan samanlainen kaikilla siipikarjalajeilla, tämä päätelmä voidaan ekstrapoloida lihantuotantoa ja munantuotantoa varten sekä siitoseläimiksi kasvatettaviin toissijaisiin siipikarjalajeihin. Lisäksi lisäaineella on elintarviketurvallisuusviranomaisen päätelmien mukaan mahdollista lisätä munivien kanojen luuston mineralisoitumista, ravinnon sulavuutta sykkyräsuolessa, fosforin hyväksikäyttöä ja tuotantokykyä. Nämä päätelmät voidaan ekstrapoloida muniviin toissijaisiin siipikarjalajeihin. Elintarviketurvallisuusviranomainen totesi myös, että lisäaine voi parantaa fosforin sulavuutta, fosforin varastoitumista tai tuotantokykyparametrejä porsailla, lihasioilla ja emakoilla. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi elintarviketurvallisuusviranomainen vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (5)
            
            
               
                  Trichoderma reesein (CBS 126897) tuottaman 6-fytaasivalmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksyntäedellytykset täyttyvät. Näin ollen kyseisen valmisteen käyttö tämän asetuksen liitteessä kuvatulla tavalla olisi hyväksyttävä.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Lupa
   Hyväksytään liitteessä tarkoitettu, lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä maaliskuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
         
      
   
   
      (1)  EUVL L 268, 18.10.2003, s. 29.
   
      (2)  EFSA Journal 2013; 11(10):3364.
   
      (3)  EFSA Journal 2013; 11(10):3433.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Aktiivisuusyksikköä / kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.
                  
               
            
                  4a19
               
               
                  Roal Oy
               
               
                  6-fytaasi
                  EC 3.1.3.26
               
               
                  
                               
                           
                           
                              
                                 Lisäaineen koostumus
                              
                              6-fytaasivalmiste,
                              jota tuottaa Trichoderma reesei (CBS 126897)
                              ja jonka vähimmäisaktiivisuus on
                              nestemäisenä ja kiinteänä: 5 000 FTU (1)/g
                           
                        
                               
                           
                           
                              
                                 Tehoaineen ominaispiirteiden kuvaus
                              
                              6-fytaasi (EC 3.1.3.26),
                              jota tuottaa Trichoderma reesei (CBS 126897)
                           
                        
                               
                           
                           
                              
                                 Analyysimenetelmä
                                  (2)
                              
                              6-fytaasin määrittäminen:
                              kolorimetrinen menetelmä, joka perustuu 6-fytaasin fytaattisubstraatissa aiheuttamaan entsymaattiseen reaktioon: EN ISO 30024.
                           
                        
               
                  Siipikarja lukuun ottamatta munivia lintuja
               
               
                  —
               
               
                  250 FTU
               
               
                   
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus kuumennettaessa.
                           
                        
                              2.
                           
                           
                              Käytetään rehuseoksissa, jotka sisältävät yli 0,23 % fytiiniin sitoutunutta fosforia.
                           
                        
                              3.
                           
                           
                              Suositeltu enimmäisannos:
                              
                                          —
                                       
                                       
                                          2 500 FTU / kg täysrehua siipikarjalle;
                                       
                                    
                                          —
                                       
                                       
                                          1 750 FTU / kg täysrehua vieroitetuille porsaille, lihasioille ja emakoille.
                                       
                                    
                        
                              4.
                           
                           
                              Turvallisuus: käsittelyn aikana on käytettävä hengityssuojaa sekä suojalaseja ja -käsineitä.
                           
                        
               
                  11. huhtikuuta 2024
               
            
                  Munivat linnut
               
               
                  150 FTU
               
            
                  Vieroitetut porsaat
               
               
                  500 FTU
               
            
                  Lihasiat ja emakot
               
               
                  250 FTU
               
            
         (1)  1 FTU on entsyymimäärä, joka vapauttaa natriumfytaattisubstraatista 1 mikromoolin epäorgaanista fosfaattia minuutissa (pH 5,5 ja lämpötila 37 °C).
      
         (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx